Șobolanii au ros cablurile mașinii unui avocat: "Dragă Nicușor Dan, te dau în judecată".
Avocatul Adrian Cuculis: "Șobolanii mi-au stricat mașina". Adrian Cuculis dă în judecată Primăria din cauza deratizării. Primăria a întârziat cu planul de deratizare pentru 2021.
Șobolanii, care sunt noii maidanezi din București, nu-și mai bagă coada numai în vitrinele magazinelor. Dau atacul și la mașini. "Țin să-ți aduc spre sțiință, că intenționez să te dau în judecată fiindcă șobolanii care aleargă pe străzi, mi-au mâncat cureaua la alternatorul de la mașină și am fost nevoit să mă car cu platforma până la reprezentanță pentru a se constata că defecțiunea tehnică e mai degrabă biologică", a scris Adrian Cuculis, într-un mesaj adresat primarului Nicușor Dan.Avocatul Adrian Cuculis povestește că rozătoarele i-au stricat mașina pe care abia o cumpărase. I-au ros cablurile și a rămas cu mașina în mijlocul drumului. Cuculis anunță că va da în judecată Primăria Capitalei – îi reproșează lui Nicușor Dan că municipalitatea a adoptat planul de deratizare pentru acest an abia în luna mai.